# Baqa ash-Sharqiyya

Baqa ash-Sharqiyya (àrab: باقه الشرقية, Bāqa ax-Xarqiyya) és un municipi palestí de la governació de Tulkarem, a Cisjordània, 16 kilòmetres al nord-est de Tulkarem. Segons l'Oficina Central Palestina d'Estadístiques tenia 4.101 habitants el 2007. Els refugiats eren el 20,4% de la població de Baqa ash-Sharqiyya en 1997.
Es troba aproximadament s 3 kilòmetres a l'oest, a l'altra banda de la Línia Verda, limita amb Baqa al-Gharbiyye, («el ram de flors occidental») que es troba sota jurisdicció israeliana. Ambdues viles eren originàriament una sola, coneguda com a Baqa, fins a la guerra araboisraeliana de 1948. Abans de la Segona Intifada, Baqa ash-Sharqiyya tenia 4.000 dúnams; Israel confiscà uns 2,000 dúnams de terra per construir el Mur de Cisjordània.

## Història
### Època otomana

Baqa ash-Sharqiyya està situada en un lloc antic. Durant el govern otomà, en 1596, Baqa ash-Sharqiyya era situada a la nàhiya de Qaqun al sanjak de Nablus. Tenia una població de 35 llars, i pagaven taxes sobre el blat, ordi, cultius d'estiu, olives, cabres i/o ruscs, i una premsa per a olives o raïms.
En 1882 el Survey of Western Palestine Fons per a l'Exploració de Palestina descriu Baqa com «un petit llogaret en un lloc elevat, amb oliveres. Té un pou al sud i una petita "mukam" (tomba musulmana) cap al nord; l'envolten oliveres disperses i hi ha dues o tres palmeres a prop. Unes cases es mantenen separades, al sud-est, prop d'un segon mukam, anomenat Abu Nar (“Pare del Foc”).» Una pedra amb inscripcions aràbiques situada a l'entrada de la mesquita de la vila Podria ser el començament del text d'una dotació («waqf»).
Una llista de poblacions de 1887 mostra que Baqa ash-Sharqiyya tenia uns 180 habitants, tots musulmans.

### Època del Mandat Britànic

Segons el cens organitzat en 1922 per les autoritats del Mandat Britànic, Baqa Sharkiyeh tenia 269 musulmans, incrementats en el cens de Palestina de 1931 a 330 musulmans, en 67 cases.
En 1945 la població de Baqa ash-Sharqiyya era de 480 musulmans, amb una àrea de 3,986 dúnams, segons un cens oficial de terra i població. D'aquests, 173 dúnams eren per plantacions i terra de rec, 2,870 per cereals, mentre 14 dúnams eren sòl edificat.

### Després de 1948

Després de la de la Guerra araboisraeliana de 1948, i després dels acords d'Armistici de 1949 va restar en mans de Jordània. El rei Abdal·lah I de Jordània va cedir la regió de Wadi Ara a canvi de Hebron i com a resultat Baqa al-Gharbiyye quedà a la part occidental de la Línia Verda, separada de la part oriental, Baqa ash Sharqiyya. Ambdues viles encara mantenen estrets lligams socials i econòmics, però han estat reduïts degut a la construcció del Mur de Cisjordània al voltant de l'"enclavament de Baqa" de la Zona de Separació. Després de la Guerra dels Sis Dies el 1967, ha estat sota ocupació israeliana

#### Sanitat

Baqa ash-Sharqiyya allotge el Mother and Child Health Centre (MCH), usat per les viles palestines dels voltants (Nazlat Abu Nar i An-Nazla al-Gharbiya). Les instal·lacions del centre de salut de Baqa ash-Sharqiyya són designats com a MOH nivell 3.

## Referències

* ↑ 2007 PCBS census Arxivat 2019-04-09 a Wayback Machine.. Palestinian Central Bureau of Statistics (PCBS). p. 107.
* ↑ Palestinian Population by Locality and Refugee Status Arxivat 2012-02-07 a Wayback Machine. Palestinian Central Bureau of Statistics
* ↑ Baqa Al Sharqia: A Palestinian village isolated by the Segregation Wall Arxivat 14-7-2009 a Wayback Machine. Land Research Center. 13 August 2003.
* ↑ al-Salim, Farid. Landed Property and Elite Conflict in Ottoman Tulkarm. Jerusalem Quarterly. Autumn 2011.
* ↑ Hütteroth and Abdulfattah, 1977, p. 159
* ↑ Conder and Kitchener, 1882, SWP II, p. 152
* ↑ Sharon, 1999, p.88.
* ↑ Schumacher, 1888, p. 181
* ↑ Barron, 1923, Table IX, Sub-district of Tulkarem, p. 27
* ↑ Mills, 1932, p. 53
* ↑ Government of Palestine, Department of Statistics, 1945, p. 20
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 74
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 124
* ↑ Government of Palestine, Department of Statistics. Village Statistics, April, 1945. Quoted in Hadawi, 1970, p. 174
* ↑ Profile: Baqa Sharqiya Enclave & Qafin Arxivat 15-1-2008 a Wayback Machine. UNRWA
* ↑ Trapped by the Barrier: Life in a Palestinian Enclave Arxivat 15-1-2008 a Wayback Machine. UNRWA
* ↑ Health care Facilities Tulkarm Governorate

## Bibliografia

* Barron, J.B.. Palestine: Report and General Abstracts of the Census of 1922. Government of Palestine, 1923.
* Conder, C.R.; Kitchener, H. H.. The Survey of Western Palestine: Memoirs of the Topography, Orography, Hydrography, and Archaeology. 2. Londres: Comitè del Fons per a l'Exploració de Palestina, 1882.
* Government of Jordan, Department of Statistics. First Census of Population and Housing. Volume I: Final Tables; General Characteristics of the Population, 1964.
* Government of Palestine, Department of Statistics. Village Statistics, April, 1945, 1945.
* Hadawi, S. Village Statistics of 1945: A Classification of Land and Area ownership in Palestine. Palestine Liberation Organization Research Center, 1970.
* Hütteroth, Wolf-Dieter; Abdulfattah, Kamal. Historical Geography of Palestine, Transjordan and Southern Syria in the Late 16th Century. Erlanger Geographische Arbeiten, Sonderband 5. Erlangen, Germany: Vorstand der Fränkischen Geographischen Gesellschaft, 1977. ISBN 3-920405-41-2.
* Mills, E.. Census of Palestine 1931. Population of Villages, Towns and Administrative Areas. Jerusalem: Government of Palestine, 1932.
* Palmer, E.H.. The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer. Comitè del Fons per a l'Exploració de Palestina, 1881.
* Schumacher, G. «Population list of the Liwa of Akka». Informe trimestral del Fons per a l'Exploració de Palestina, 20, 1888, pàg. 169–191.
* Sharon, M. Corpus Inscriptionum Arabicarum Palaestinae, A. 1. BRILL, 1997. ISBN 90-04-10833-5.
* Zertal, A. The Manasseh Hill Country Survey: From Nahal ‘Iron to Nahal Shechem. 3. Brill., 2016. ISBN 9004312307.

## Enllaços externs

* Welcome To Baqa al-Sharqiya
* Baqa ash-Sharqiya, Welcome to Palestine
* Survey of Western Palestine, Map 11: IAA, Wikimedia commons